Пожълтяват ли естетичните брекети с времето?
Керамичните и сапфирени брекети не си променят цвета в устата. Ако забелязвате пожълтяване на зъбите си или брекета, то най-вероятно се дължи на оцветяване на ластичната лигатура. Когато търсим максимално невидим ортодонтски апарат, обикновено избираме прозрачни ластици за задържане на дъгата в брекета. Прозрачният силиконов ластик се преоцветява от цветни храни и напитки – кафе, цигари, фреш, вино, червени плодове. В рамките на един месец след поставянето на ластиците те могат да придобият интензивен сив или жълт цвят. След като бъдат подменени с нови от вашия ортодонт, брекетите изглеждат отново чисти и бели.